stanford-oval/wikipedia huggingface dataset:
סידני סוויני
פילמוגרפיה חלקית > קולנוע

| שנה | סרט | תפקיד | הערות |
| --- | --- | --- | --- |
| 2010 | ZMD: Zombies of Mass Destruction | לסיה |  |
| 2010 | The Opium Eater | שרה דצר |  |
| 2010 | מחלקה סגורה | אליס הצעירה |  |
| 2013 | Spiders 3D | אמילי |  |
| 2014 | Angels in Stardust | אנני |  |
| 2015 | The Martial Arts Kid | ג'וליה |  |
| 2015 | Stolen From Suburbia | אמה הדסון |  |
| 2016 | Cassidy Way | קלסי קונורס |  |
| 2016 | The Horde | היילי סאמרס |  |
| 2017 | Vikes | איידה |  |
| 2017 | Dead Ant | סאם |  |
| 2018 | Relentless | אלי |  |
| 2018 | תעלומה בסילבר לייק | כוכב נופל #2 |  |
| 2018 | Along Came the Devil | אשלי |  |
| 2019 | מבוגר אחראי (אנ') | הולי |  |
| 2019 | Clementine | לאנה |  |
| 2019 | היו זמנים בהוליווד | דיאן "סנייק" לייק |  |
| 2020 | לילית | ג'ולייט לאו |  |
| 2021 | המציצנים | פיפה |  |
| 2021 | שיני לילה | איב |  |
| 2023 | ריאליטי | ריאליטי וינר |  מועמדת פרס בחירת מבקרי הטלוויזיה לשחקנית הטובה ביותר במיני סדרה או בסרט טלוויזיה (2024) |
| 2023 | Americana | פני ג'ו רופלין |  |
| 2023 | רק לא אתה | בי | גם מפיקה בפועל מועמדת פרס בחירת הקהל לכוכב השנה של סרטי הקומדיה (2024) |
| 2024 | מאדאם ווב | ג'וליה קרפנטר / ספיידרוומן |  |
| 2024 | טהורה | ססיליה | גם מפיקה |
| יפורסם בהמשך | Echo Valley | קלייר |  |
| יפורסם בהמשך | Eden |  |  |
| יפורסם בהמשך | The Housemaid | מילי |  |
פילמוגרפיה חלקית > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | גיבורים | ילדה קטנה | פרק: "Chapter Four 'Hysterical Blindness'" |
| 2009 | מחשבות פליליות | דני פורסטר | פרק: "Outfoxed" |
| 2010 | מרדף | קיילה אדוארדס | פרק: "Pilot" |
| 2010 | 90210 | ילדה | פרק: "How Much Is That Liam in the Window" |
| 2011 | בית ספר לאמנויות לחימה | קלסי ורגס | פרק: Swords and Magic" |
| 2011 | שודדי הסלבס | איזי פישמן | סרט טלוויזיה של Lifetime |
| 2014 | האנטומיה של גריי | ארין וויבר | פרק: "Don't Let's Start" |
| 2017 | מקום טוב באמצע | סטודנטית | פרק: "The Final Final" |
| 2017 | שקרניות קטנות | ווילה | פרק: "Till Death Do Us Part" |
| 2017 | In the Vault | היילי קארן | סדרות רשת; 7 פרקים |
| 2018 | הכל על הפנים! | אמלין אדריו | תפקיד חוזר; 10 פרקים |
| 2018 | סיפורה של שפחה | עדן ספנסר | 7 פרקים |
| 2018 | חפצים חדים | אליס | מיני-סדרה |
| 2018 | The Wrong Daughter | סמנת'ה | סרט טלוויזיה של Lifetime |
| 2019 – הווה | אופוריה | קסנדרה "קאסי" האוורד | תפקיד ראשי (2 עונות); 16 פרקים מועמדת פרס אמי לבידור בפריים טיים לשחקנית משנה בסדרת דרמה (אנ') (2022) |
| 2020 | Day by Day | וויני צ'פמן | פודקאסט; פרק: "Winnie, Betty and... " |
| 2021 | Strawberry Spring | אנה בריי | פודקאסט; 8 פרקים |
| 2021 | Downfalls High | סקרלט | סרט מקורי של Facebook |
| 2021 | הלוטוס הלבן | אוליביה מוסבאכר | 6 פרקים מועמדת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2022) |
| 2021–2022 | רובוט צ'יקן | ברבי / דמויות נוספות | דיבוב; 4 פרקים |
פופי פריצ'רד

פופי פריצ'רד (באנגלית: Poppy Pritchard; נולדה ב-3 דצמבר 2005) היא כדורגלנית אנגליה שמשחקת כחלוצה במועדון הסופר ליג האנגלית לנשים מנצ'סטר סיטי ובנבחרת אנגליה בכדורגל נשים עד גיל 19(אנ').
קריירת מועדונים

פריצ'רד היא תוצר אקדמי של מועדון "הצ'מפיונשיפ לנשים" דרהאם(אנ'). היא החלה את הקריירה הבוגרת שלה בדרהאם, ורשמה 22 הופעות בסך הכל, והבקיעה פעמיים. היא עשתה ארבע הופעות בעונת האליפות 2022–23(אנ'), ואחריה עוד 13 הופעות בעונת 2023–24(אנ').
ב-22 בנובמבר 2022, פריצ'רד כבשה שלושער עבור קבוצת דרהאם עד גיל 21 מול מנצ'סטר יונייטד, והפכה להיות הקבוצה הראשונה שמנצחת מול קבוצת ה-U21 של יונייטד עם תוצאה 3–2. בעונת 2022–23, היא כבשה בסך הכל 18 שערים וסיפקה 3 "בישולים" לקבוצת דרהאם U21.
ב-31 בינואר 2024 חתמה פריצ'רד במנצ'סטר סיטי על חוזה לשלוש שנים וחצי, לאחר התעניינות מכמה ממועדוני הסופר ליג, כולל טוטנהאם הוטספר.
קריירה בינלאומית

ב-20 בספטמבר 2023, פריצ'רד כבשה תוך 15 דקות מהבכורה הבינלאומית שלה לנוער עם אנגליה עד גיל 19, בניצחון 5–0 על דנמרק, ואחריו צמד נגד גרמניה ב-3–3 שישה ימים לאחר מכן. בהעפלה לאליפות 2024 עד גיל 19(אנ') היא הבקיעה ב-25 באוקטובר 2023, את השער החמישי נגד וויילס בניצחון 6–1, וסיפקה שני "בישולים. ב-1 בדצמבר 2023, כחלוצה מספר 9, היא הבקיעה שני שערים בניצחון 5–1 על שוודיה.
באפריל 2024, במהלך סיבוב 2 של מוקדמות אליפות U19, כבשה פריצ'רד את שער הפתיחה נגד שווייץ בניצחון 2-0, ואחריו צמד נגד איטליה בניצחון4-1, ועזרה לנבחרת להעפיל לטורניר הגמר בליטא עם 9 שערים ב-9 הופעות עבור הנבחרת עד גיל 19. ביולי 2024, כבשה פריצ'רד שלושער במשחק הפתיחה של אנגליה בשלב הבתים של הטורניר בניצחון 10–0 על ליטא, ואחריו הבקיעה את שער הניצחון נגד צרפת.
ביאורים

↑  קבוצת הכדורגל דרהאם מסונפת לאוניברסיטת דרהאם ומשחקיה הביתיים מתקיימים באצטדיון האוניברסיטה. סימוכין ראו כאן.
הערות שוליים

1 2  David Astill, Poppy Pritchard: The Young Durham Women Star Linked With a WSL Move, Total Football Analysis.Com, February 2024
↑  Poppy Pritchard Joins Manchester City for Undisclosed Fee, Durham Women FC, 31 January, 2024
↑  P. Pritchard - Summary Matches, SoccerWay
↑  U21 Report: Durham 3-2 Manchester United, Durham Women FC, 22 November, 2023
↑  Emma Sanders, Laura Blindkilde Brown: Aston Villa Midfielder One of Three Deadline Day Signings for Manchester City, BBC Sport, 31 January, 2024
↑  Emma Sanders, Women's Super League: What to Look Out for in the January Transfer Window, BBC Sport, 1 January, 2024
↑  Smith, Frank, Report: England WU19s 5-0 Denmark, EnglandFootball.com, 20 September, 2023
↑  Luke Duden, Durham Striker scores on debut for Young Lionesses, Sportsbyte.sunderland, 21 September, 2023
↑  Smith, Frank, Report: England WU19s 3-3 German, England Football, 26 September, 2023.
↑  England 6-1 Wales, UEFA.Com,27 Oct, 2023
↑  Bird Jess, Report: England WU19s 5-1 Sweden, England Football.com,1 December, 2023).
↑  England 2-0 Switzerland, UEFA.Com, 3 Apr, 2024
↑  Italy 1 - 4 England, UEFA.Com, 9 Apr, 2024
↑  Wilf Frith, England Women’s U-19s Net Ten Against Lithuania, SheKicks, 14th July, 2024
↑  England 1-0 France, UEFA.Com, 20 Jul, 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פופי פריצ'רד".
סידני נורמן ברנשטיין

| --- | --- |
אין תמונה חופשית
 לידה:  13 ביולי 1911 ניו יורק, ארצות הברית 
 פטירה:  30 בינואר 1992 (בגיל 80) ניו יורק, ארצות הברית 
 השכלה:  הסיטי קולג' של ניו יורק 
 מדינה:  ארצות הברית 
 
סידני נורמן ברנשטיין (באנגלית: Sidney Norman Bernstein;‏ 13 ביולי 1911 - 30 בינואר 1992) היה אמן שחמט ומחבר ספרי שחמט יהודי אמריקאי.
ברנשטיין נולד בברונקס, ניו יורק ובגיל 7 לימד אותו אביו לשחק שחמט. בגיל 15 השתתף לראשונה בתחרות שחמט.
הערות שוליים

| --- | --- |
בקרת זהויות :  NLI: 987007358789705171  ISNI: 0000 0003 6967 6079  LCCN: no2012057490  NTA: 068329415  VIAF: 248330998   WorldCat (עם VIAF): 248330998
ליאון דעואל

| --- | --- |
אין תמונה חופשית
 לידה:  1962 (בן 63 בערך) תל אביב-יפו, ישראל 
 ענף מדעי:  מדעי המוח, נוירופסיכולוגיה, נוירופיזיולוגיה 
 מקום לימודים:  אוניברסיטת תל אביב  האוניברסיטה העברית בירושלים  אוניברסיטת קליפורניה בברקלי 
 מנחה לדוקטורט:  שלמה בנטין 
 מוסדות:  האוניברסיטה העברית בירושלים (1 ביולי 2003)  האוניברסיטה העברית בירושלים 
 תלמידי דוקטורט:  ליעד מודריק, שלומית יובל גרינברג 
 www.hcnl.org
 
ליאון יונה דעואל (נולד ב-1962) הוא פרופסור מן המניין לפסיכולוגיה ומדעי המוח ורופא ישראלי, מחזיק הקתדרה על שם ג'ק סקירבול לחקר המוח, חבר המרכז למדעי המוח על שם אדמונד ולילי ספרא באוניברסיטה העברית וראש החוג לפסיכולוגיה לשעבר באוניברסיטה זו.
ביוגרפיה

ליאון דעואל נולד בתל אביב ולמד בגימנסיה הרצליה. עשה שנת שירות עם ילדים בסיכון ושירת 4 שנים בצה"ל בחיל המודיעין. לאחר שירותו הצבאי בגיל 23 החל ללמוד בבית הספר לרפואה באוניברסיטת תל אביב לקראת תואר דוקטור לרפואה (M.D). את התואר סיים בשנת 1993, כאשר במהלך לימודיו זכה 6 פעמים בפרס הדיקן, הניתן לראשון ברשימת הדיקן, פעם אחת בפרס הרקטור ולבסוף בפרס עבודת דוקטור לרפואה הטובה ביותר, אותה עשה תחת הנחייתו של ד"ר נחום סורוקר.
לאחר סיום לימודי הרפואה הוא החל בלימודי דוקטור לפילוסופיה (Ph.D) במחלקה לפסיכולוגיה באוניברסיטה העברית אותו סיים בהצטיינות בשנת 2001 תחת הנחייתו של פרופ' שלמה בנטין. לאחר מכן המשיך לבתר-דוקטורט באוניברסיטת ברקלי שם התמחה במעבדתו של פרופ' רוברט נייט (אנ'), נוירולוג וחוקר מוח, ובמעבדתו של מארק ד'אספוסיטו (Mark D'Esposito) גם הוא נוירולוג וחוקר מוח. לאחר סיום המחקר במעבדתו של נייט, התקבל דעואל לאוניברסיטה העברית כמרצה בכיר ופתח את המעבדה למדעי המוח הקוגניטיביים באדם. עם הזמן התקדם באוניברסיטה זו עד לדרגת פרופסור מן המניין אותה קיבל בשנת 2009. בשנים 2012–2015 כיהן כראש המחלקה לפסיכולוגיה, ומשנת 2012 הוא מנהלה האקדמי של היחידה לדימות מוחי במרכז לחקר המוח באוניברסיטה העברית.
בין תלמידיו נמנים חברי סגל בכירים באוניברסיטאות בישראל כמו פרופ' ליעד מודריק ופרופ' שלומית יובל גרינברג וד"ר דבורה מרציאנו.
מחקר

מחקרו של דעואל מתפרש על שלל ענפי הנוירופסיכולוגיה הקוגניטיבית של האדם על קו התפר שבין תהליכים מודעים ותהליכי תפיסה לא מודעים, התפקיד של קשב וייצוג המרחב בתפיסה מודעת ואפיון התהליכים המתרחשים ללא מודעות או קשב. כמו כן חוקר דעואל גם זיכרון עבודה, וקבלת החלטות, כאשר עיקר כליו המחקריים הם FMRI, אלקטרואנצפלוגרם ומטלות פסיכופיזיקה. כמו כן, דעואל השתמש לא פעם ברישומים הנלקחים ישירות ממוח האדם תוך כדי ניתוח באמצעות מכשיר ECoG (אנ').
הערות שוליים

↑  Growing Up in Science with Leon Deouell באתר מכון מקס פלנק
↑  Miller, B. T., Deouell, L. Y., Dam, C., Knight, R. T., & D'Esposito, M. (2008). Spatio-temporal dynamics of neural mechanisms underlying component operations in working memory. Brain research, 1206, 61-75.
↑  Marciano, D., Bentin, S., & Deouell, L. Y. (2018). Alternative outcomes create biased expectations regarding the received outcome: Evidence from event-related potentials. Neuropsychologia, 113, 126-139.
↑  לדוגמה: Ramot, M., Wilf, M., Goldberg, H., Weiss, T., Deouell, L. Y., & Malach, R. (2011). Coupling between spontaneous (resting state) fMRI fluctuations and human oculo-motor activity. Neuroimage, 58(1), 213-225.
↑  ראו Yuval-Greenberg, S., Tomer, O., Keren, A. S., Nelken, I., & Deouell, L. Y. (2008). Transient induced gamma-band response in EEG as a manifestation of miniature saccades. Neuron, 58(3), 429-441.
↑  לדוגמה: Dürschmid, S., Edwards, E., Reichert, C., Dewar, C., Hinrichs, H., Heinze, H. J., ... & Knight, R. T. (2016). Hierarchy of prediction errors for auditory events in human temporal and frontal cortex. Proceedings of the National Academy of Sciences, 113(24), 6755-6760.
↑  Sadeh, B., Ward, A., Gerber, E., Deouell, L., & Knight, R. T. (2014). Phase-amplitude cross-frequency coupling sensitivity to phase shifts and sporadic potentials: possible spurious coupling in ECoG and scalp EEG data. Journal of Vision, 14(10), 632-632.
| --- | --- |
בקרת זהויות :  NLI: 987007260307305171  dblp: 47/8259  ORCID: 0000-0002-6147-5208  VIAF: 97769374   WorldCat (עם VIAF): 97769374 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מייקל ניוברי

מייקל ניוברי (באנגלית: Michael Newberry;‏ 30 בדצמבר 1997 – 30 בדצמבר 2024) היה כדורגלן אנגלי-צפון אירי ששיחק בעמדת הבלם.
קריירת מועדונים

ניוברי נולד וגדל בניוקאסל על הטיין שבאנגליה. הוא הצטרף בגיל 11 למחלקת הנוער של ניוקאסל יונייטד, לאחר ששיחק במחלקת הנוער של קבוצת רד האוס פארם FC.
בשנת 2018 חתם ניוברי בקבוצת ויקינגור אולפסוויק, ובתקופתו במועדון ערך 60 הופעות ליגה.
ב-29 בינואר 2021 חתם בלינפילד מליגת העל הצפון אירית. הוא ערך 55 הופעות ליגה במדי המועדון, בהן הבקיע שלושה שערים.
ב-1 ביולי 2024 חתם בקליפטונוויק מליגת העל הצפון אירית, ועד למותו ערך 19 הופעות ליגה במדי המועדון.
קריירה בינלאומית

ניוברי שיחק בנבחרות הצעירות של צפון אירלנד.
חיים אישיים ומותו

ב-30 בדצמבר 2024, ביום הולדתו ה-27, מת ניוברי בפתאומיות.
תארים

אליפות צפון אירלנד (2): 2020/2021, 2021/2022
הגביע הצפון אירי (1): 2020/2021
גביע הליגה הצפון אירית (2): 2022/2023, 2023/2024
הערות שוליים

↑  Darren Fullerton, Michael Newberry on Linfield, Geordie roots and Conor Pepper's accent, Belfast Live, ‏2021-07-29 (באנגלית)
↑  Michael Newberry: It’s all about the three points in senior football …, archive.ph, ‏2023-09-15
↑  "Irish Premiership: Linfield bring in defender Newberry". BBC Sport (באנגלית בריטית). 2021-01-29. נבדק ב-2024-12-30.
↑  "Who is Michael Newberry? Everything you need to know about Linfield's new signing once rated higher than Newcastle's Sean Longstaff" (באנגלית בריטית). 2021-01-29. ISSN 0307-1235. נבדק ב-2024-12-30.
↑  Michael Newberry: Cliftonville defender dies suddenly aged 27, BBC Sport, ‏2024-12-30 (באנגלית בריטית)
↑  "Irish Premiership holds minute's silence for Michael Newberry as dad devastated by son's sudden death". BelfastTelegraph.co.uk (באנגלית בריטית). 2024-12-30. ISSN 0307-1235. נבדק ב-2024-12-30.
יעקב ברנשטיין (שחמטאי אמריקאי)

| --- | --- |
אין תמונה חופשית
 לידה:  24 בפברואר 1885 קובנה, האימפריה הרוסית 
 פטירה:  דצמבר 1958 (בגיל 73) ניו יורק, ארצות הברית 
 מדינה:  ארצות הברית 
 
יעקב ברנשטיין (באנגלית: Jacob Bernstein;‏ 24 בפברואר 1885 - 21 בדצמבר 1959) היה אמן שחמט יהודי אמריקאי יליד האימפריה הרוסית.
ברנשטיין נולד למשפחה יהודית בקובנה שבליטא, אז חלק מהאימפריה הרוסית.
ברנשטיין זכה שלוש פעמים באליפות השחמט של ניו יורק בשנים 1920 - 1922. הוא המשיך להתחרות גם לאחר מכן באליפות השחמט של ניו יורק והגיע למקומות גבוהים יחסית. ב-1929 זכה במקום הראשון יחד עם הרמן שטיינר אך בשובר השוויון הפסיד.
ברנשטיין נשא לאישה ב-1948 את השחקנית והזמרת היידית נלי קסמן.
הערות שוליים

↑  New York State Chess Champions 1878–1972 (באנגלית)
↑  Nellie Casman (באנגלית)
סברין האקר

| --- | --- |
אין תמונה חופשית
 לידה:  6 בנובמבר 1984  (בן 40) צוג, שווייץ שווייץ
 מקום מגורים:  פיטסבורג 
 מקום לימודים:  ETH ציריך   אוניברסיטת קרנגי מלון, פיטסבורג, פנסילבניה, ארצות הברית
 מנחה לדוקטורט:  לואיס פון אהן
 severinhacker.com
 תרומות עיקריות
 דואולינגו
 
סברין האקר (נולד ב-6 ביולי 1984) הוא מדען מחשבים שווייצרי, מייסד-שותף וה- CTO של דואולינגו, הפלטפורמה מהפופולריות ביותר בעולם ללימוד שפות.
ביוגרפיה

האקר נולד וגדל בצוג ולמד ב־ETH ציריך. בראיון למגזין בשנת 2020, ציין האקר שלמשחקים היה תפקיד משמעותי בעניין שפיתח במדעי המחשב: "מה שבמקור משך אותי למחשבים היה משחקי וידאו והרצון לבנות משחקים משלי, ולהבין איך המשחקים האלה בנויים. הייתי קצת אובססיבי."
הוא עבר לפיטסבורג כדי ללמוד באוניברסיטת קרנגי מלון, שם ייסד בשנת 2009, ביחד עם לואיס פון אהן את פלטפורמת דואולינגו ללימוד שפות.
את התואר BS, תואר ראשון במדעי המחשב, קיבל האקר בשנת 2006 מ־ETH ציריך ואת הדוקטורט מאוניברסיטת קרנגי מלון ב-2014.
ייסוד דואולינגו

הכוונה הראשונית של האקר והמנחה שלו לתואר שני, לואיס פון אהן, הייתה לפתח אתר אינטרנט ללימוד שפה. הדבר תאם את השקפתם שידיעת שפה פותחת אפשרויות רבות בפני אנשים, והיא מפתח להצלחה. כך הפך תוצר הלוואי של לימודיו של האקר לאפליקציה שמשרתת מיליונים ברחבי העולם . המטרה שלהם הייתה להפוך את אותה אפליקציה לחינמית, כך שלכל אדם עם חיבור לאינטרנט, תהיה גישה אליה. הם השתמשו בלמידת מכונה כדי שאפליקציית דואולינגו תתאים אישית לכל משתמש, באמצעות הניסיון לנבא אילו מושגים לשוניים עומד המשתמש לשכוח.
האקר והמנחה שלו לואיס פון אהן, ניסו גם למשוך את אלה שמעוניינים ללמוד וגם לעודד אותם לחזור לדואולינגו ללמידה. לשם כך הם נקטו בגישת המשחוק: למידה מהנה ושימור מוטיבציה גבוהה.
ואכן, מספר המשתמשים באפליקציה גדל עם השנים, ומחקר שנערך בשנת 2012 על ידי שתי אוניברסיטאות אמריקאיות, הראה כי למידה של 34 שעות בדואולינגו שוות ערך ללמידת שפה במשך סמסטר מלא במכללה .
הערות שוליים

↑  Siegler, MG (12 באפריל 2011). "Meet Duolingo, Google's Next Acquisition Target; Learn A Language, Help The Web". TechCrunch. {{cite web}}:  (עזרה)
↑  Geron, Tomio (17 בספטמבר 2012). "Duolingo Gets $15 Million To Translate The World's Text Through Online Learning". Forbes. {{cite web}}:  (עזרה)
↑  Doyle, Patrick. "A novel approach to learning languages is making the Web more accessible". MIT Technology Review.
↑  "Duolingo: The Most Popular Language Learning App". Online Course Report. 30 במאי 2018. {{cite web}}:  (עזרה)
↑  Hudson, Subrina (2020-02-28). "Meet The 36-Year-Old Co-Founder Behind Duolingo's $1.5 Billion Valuation". CSQ | Magazine, Events, Community (באנגלית). נבדק ב-2020-03-25.
↑  "Not enough people, passion, capital?". StartupTicker.ch. 12 ביוני 2015. {{cite web}}:  (עזרה)
↑  Shandrow, Kim (7 באוקטובר 2015). "How Duolingo Mastered the Fickle Language of Startup Success". Entrepreneur. {{cite web}}:  (עזרה)
↑  Schneider, Chloe (23 באוקטובר 2015). "Meet the entrepreneur who is helping the world learn a new language". Mashable. {{cite web}}:  (עזרה)
↑  Effortless language learning — ETH alumnus Severin Hacker talks about Duolingo in an interview – Alumni | ETH Zurich, web.archive.org, ‏2018-04-17
| --- | --- |
בקרת זהויות :  dblp: 86/3095
יפה ברלוביץ

| --- | --- |

 לידה:  1937 (בת 88 בערך) פתח תקווה, פלשתינה (א"י) 
 ענף מדעי:  ספרות
 מקום לימודים:  אוניברסיטת אינדיאנה  האוניברסיטה העברית בירושלים  אוניברסיטת בר-אילן 
 מנחה לדוקטורט:  יהודה פרידלנדר, ברוך קורצווייל 
 מוסדות:  אוניברסיטת בר-אילן 
 תרומות עיקריות
 חקר הספרות והתרבות של העלייה הראשונה חקר ספרות הנשים בתקופת היישוב
 
יפה ברלוביץ
יפה ברלוביץ (נולדה ב-1937) היא חוקרת ספרות משווה וספרות עברית ופרופסור אמריטה במחלקה לספרות עם ישראל ע"ש יוסף ונחום ברמן באוניברסיטת בר-אילן.
חייה ופועלה

ברלוביץ נולדה ב-1937 בפתח תקווה להוריה, אסתר (לבית פוצ'טר) ויצחק ברלוביץ מראשוני האורזים העבריים בארץ וממייסדי אגודת "האורז" (1921, 1929). דודו של אביה היה זרח ברנט, ממייסדי פתח תקווה (1878), ויוזם ומקים השכונה העברית נווה שלום ליד יפו (1891).
ברלוביץ למדה בבית הספר התיכון ע"ש אחד העם בפתח תקווה, ושרתה בצה״ל בחיל המודיעין.
כסטודנטית, שימשה סגן עורך בהקמת העיתון "שער לקורא החדש", שבועון מנוקד בעברית קלה בהוצאת משרד החינוך והתרבות, המחלקה להנחלת הלשון (1963-1961), וכן הקימה וערכה את הנוֹעֵר בערפל (Barking in the Fog), עיתון סטודנטים שיצא לאור במסגרת פעילות קונסול התרבות בשגרירות ישראל בלונדון (1964-1963).
סיימה תואר ראשון בספרות עברית ולשון עברית באוניברסיטה העברית בירושלים (1963) ותעודת הוראה (1966). את לימודי התואר השני עשתה באוניברסיטת בר-אילן ו, ועבודת המ.א. בנושא "למהותה של ספרות ילדים" (1973), נכתבה בהנחייתו של פרופ' ברוך קורצווייל. המשיכה במסלול קדם-דוקטורט באוניברסיטת אינדיאנה, ארצות הברית (Early New England Literature, 1975-1976). וסיימה את עבודת התיזה לתואר שלישי: "ספרות העלייה הראשונה כספרות מתיישבים ראשונים" במחלקה לספרות משווה באוניברסיטת בר-אילן (1979) בהנחייתו של פרופ' יהודה פרידלנדר.
החלה כעמית מחקר במכון קורצוויל לחקר הספרות העברית (1982), ולימדה במחלקה לספרות עם ישראל באוניברסיטת בר-אילן (2005-1985). סיימה בדרגת פרופסור מן המניין.
בשנות לימודיה הרבתה לכתוב בעיתונות נשים ונוער, כמו הארץ שלנו (1983-1964), שם פרסמה סיפורים קצרים ובהמשכים, והייתה בעלת מדורים שונים, וכן עיתון לאישה (1977-1969), שם הייתה בעלת הטור "שיחות עם יעל", תחת שם העט: יפה בר לביא. מאמצע שנות ה-60 החלה לפרסם ביקורות ספרות בכתבי עת ובמוספים ספרותיים כמו: מאזנים, עיתון 77, אפיריון, דבר (משא, לספרות אמנות ועיון), מעריב ספרות ואמנות, הארץ תרבות וספרות, הארץ ספרים, ועוד. חיברה ערכים אנציקלופדיים ל-Encyclopedia Judaica, ול-The Shalvi/Hyman Encyclopedia of Jewish Women
תחומי מחקרה

ברלוביץ היא אחת ממובילי המחקר בנושאי ספרות ותרבות העלייה הראשונה. עד פרסום מחקריה בנידון תהו החוקרים לגבי טיבו של קורפוס ספרותי זה במעבר מגולה למולדת. היו חוקרים ששייכו קורפוס זה כהשלמה ל'ספרות חיבת ציון' בגולה, והיו ששייכו אותו כהקדמה ל'ספרות העלייה השנייה' כאן. ברלוביץ קוראת קורפוס ספרותי זה כיצירה אקספרימנטלית, שבתפיסתה החזונית-הלאומית, חיפשה 'להציע' מהתחלה, ספרות עברית מקומית ארץ ישראלית, שחתרה לחוות את 'המקום', לספר את 'המקום', ובאמצעות 'המקום' להעמיד מסד תימטי פואטי משלה, של לשון ותרבות. כך למשל זאב יעבץ, שהציע ז'אנר ארץ ישראלי משלו, בשם ה'שמועה' (האגדה ההיסטורית); כך יהושע ברזילי-אייזנשטדט – שפיתח את סיפור-המסע המשיחי החילוני; וכך פואטיקת המקום, הטבע והאהבה, נוסח אליעזר בן יהודה, ויישומה בסיפוריה של חמדה בן יהודה, ועוד.
גם ספרות הילדים תפסה חלק נכבד ב'מעבדה' זו של ספרות העלייה הראשונה, כשהיא מנסה להמציא כאן 'ילדות ארץ ישראלית', ולא כל שכן 'ילד עברי חדש', וראו, המקראות הראשונות (דויד ילין, זאב יעבץ), עיתון הילדים הראשון (אליעזר בן יהודה), ותרבות הילדים ה'יהודאית' וה'גלילית', שהחלה להתפתח בבתי הספר, בגני הילדים ובמגרשי המשחקים (מרדכי לובמן-חביב, ד"ר יצחק אפשטיין). ואכן, יוזמיה ומוביליה של 'אקספרימנטים' אלה, היו בראש וראשונה מורי ומורות העלייה הראשונה (אלישבע בסביץ, שמחה וילקומיץ, אסתר שפירא), שחלקם אף שלחו ידם בעט סופרים (ראו זאב יעבץ, יצחק אפשטיין, אלישבע בסביץ ועוד).
מיזם מחקרי נוסף שהיווה תקדים וחידוש בחקר הסיפורת הארץ ישראלית, מופיע בעבודותיה של ברלוביץ תחת הכותרת "עיון ושיקום היסטוריוגרפי של הנשים הכותבות (פרוזה), 1948-1898". כידוע, חוקרי הסיפורת העברית, שעסקו בתולדותיה של הפרוזה הארץ ישראלית של טרום המדינה (ושהעלו אותה גם בעבודות היסטוריוגרפיות מקיפות, ראו גרשון שקד, הסיפורת העברית 1980-1880) – חוקרים אלה התמקדו במירב יצירותיהם של הפרוזאיקונים הקאנונים והלא-קאנונים, והתעלמו מכתיבתן השופעת של עשרות פרוזאיקוניות בנות הזמן, על יצירותיהן ופרסומיהן.
לפיכך, כבר מסוף שנות ה-80 של המאה הקודמת, החלה ברלוביץ להעלות על סדר היום התרבותי-הספרותי את קורפוס כתביהן הנשכח של הסופרות לעיל, בניסיון להציע תיקון לכל אותן היסטוריוגרפיות חלקיות וחסרות. ואכן במחקריה ובאנתולוגיות שפרסמה, עמדה ברלוביץ על ייחודה היצירתי של סיפורת הנשים בתקופה של טרום המדינה (על תפיסותיה הלאומיות, החברתיות, הפוליטיות), כשהיא פותחת מסלול פורה, הממשיך את עבודותיה, לקראת החיבור המתבקש בנושא של היסטוריוגרפיה מגדרית מקיפה של הסיפורת הנ"ל.
תחומי מחקר נוספים במכלול פרסומיה והרצאותיה: ספרות ההגירה היהודית בארצות הברית (1930-1880); מקומיות, הגירה ורב-תרבותיות בספרות הארץ ישראלית והישראלית (דור תש"ח/מהגרים הביתה); ספרות ילדים פואטיקה ותקשורת; אעברה נא בארץ: מאה שנות ספרות מסע (1980-1880).
ברלוביץ החזיקה בתפקידים אקדמיים וציבוריים (בוועדות שיפוט, במערכות כתבי עת בישראל ומחוצה לה), ובשנים 2021-2008 שימשה כראשת האגודה הישראלית ללימודים פמיניסטיים וחקר המגדר, וערכה את פרסומי האגודה (בין היתר, הידיעון הדו שבועי הדיגיטלי 2021-2017). פרסמה סיפורים קצרים במוספי ספרות ובכתבי עת ספרותיים (כמו פרוזה, ומשא (דבר)), בשם "מזלי עש" ו"בילי בלוך". זכתה בפרס תחרות הסיפור הקצר של הארץ לשנת תשס"ו (2006), על ידי מוסף "תרבות וספרות".
בשנת 2021 הייתה ברלוביץ חברה בוועדת השופטים לבחירת הזוכה ב"פרס ישראל" לחקר הספרות העברית והכללית.
חיים אישיים

ברלוביץ נשואה לד"ר אמנון בלוך.
פרסים והוקרה

1982 - פרס עיריית תל אביב לביקורת ע"ש מרדכי ברנשטיין
1986 - פרס אוניברסיטת תל אביב ע"ש דב סדן
2006 - פרס עיתון ״הארץ״ לסיפור הקצר, על ידי מוסף "תרבות וספרות"
פרסים והוקרה > תעודות הוקרה

1997 - תרומה לחברה הישראלית ולתרבותה (חקר ספרות העלייה הראשונה), מאגודת "בני ברית"
2009 - תרומה לחברה ולחקר תרבותה (חקר ספרות הנשים בתקופת היישוב), "יד מאיר וצינה דיזנגוף"
2017 - תעודת הוקרה מטעם אגודת הסופרים העברים במדינת ישראל, קרן מורשת ע"ש נחמה ומיכל פוחצ'בסקי
ספריה

סיפורי נשים בנות העלייה הראשונה, בחרה התקינה והוסיפה אחרית דבר ("הסופרות בנות העלייה הראשונה"), משרד הביטחון – ההוצאה לאור, תל אביב, 1984
אהרון מגד, מבחר סיפורים, בחרה והוסיפה קוים ביוגרפיים, מבוא ("הסיפור הקצר וזיקתו לרומאן") והערות, הוצאת זמורה ביתן, תל אביב, 1989
אעברה נא בארץ – מסעות בארץ ישראל של העלייה הראשונה, אספה, ערכה, ההדירה והוסיפה אחרית דבר ("סיפורי מסעות בעלייה הראשונה – היווצרותו של ז'אנר ארצישראלי"), משרד הביטחון – ההוצאה לאור, תל אביב, 1992.
הטקסט המוסף, להתקבלותה של רצנזיה (קובץ מאמרים), הוצאת אור עם, תל אביב, 1992.
להמציא ארץ להמציא עם – תשתיות ספרות ותרבות ביצירה של העלייה הראשונה, הוצאת הקיבוץ המאוחד, תל אביב, 1996.
סיפורי נשים בנות העלייה הראשונה, בחרה, ערכה והוסיפה אחרית דבר ("הסופרות בנות העלייה הראשונה"), אסטרולוג, הוצאה לאור בע"מ, הוד השרון, 2001 (מהדורה שנייה).
שאני אדמה ואדם, סיפורי נשים עד קום המדינה, ערכה, ההדירה וכתבה אחרית דבר ("סיפורת מ'יבשת אבודה'"), הספרייה החדשה הוצאת הקיבוץ המאוחד, סדרת מגדרים, תל אביב, 2003.
ללמוד פמיניזם: מקראה, מאמרים ומסמכי יסוד במחשבה פמיניסטית, עורכות: דלית באום, דלילה אמיר, רונה ברייר-גראב, יפה ברלוביץ, דבורה גריינמן, שרון הלוי, דינה חרובי, סלביה פוגל-ביזאוי, הוצאת הקיבוץ המאוחד, סדרת מגדרים, תל אביב, 2006.
לשוחח תרבות עם העלייה הראשונה, עיון בין תקופות, ערכה וכתבה ("המושבה העברית: ראשיתה של תרבות ארץ ישראלית"), עורך משנה: יוסף לנג, הוצאת הקיבוץ המאוחד, תל אביב, 2010.
ציפור פצועה, דורה בדר: יומן 1937-1933, ערכה והוסיפה מדריך קריאה ואחרית דבר (מאמרים: א. "דורה בדר: פרקי חיים, פרקי קיבוץ", ב. "'ציפור פצועה': דורה בדר בראי יומנה"), הוצאת הקיבוץ המאוחד, סדרת מגדרים, תל אביב, 2011.